Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1270

c) hasadóanyagot tartalmazó küldeménydaraboknál meg kell határozni, hogy a 6.4.11.1 – 6.4.11.12 bekezdésben elõírt értékelésnél az egy vagy több küldeménydarabra alkalmazott feltételezések és körülmények érvényesek-e. 6.4.14 Ütközõlap ejtési vizsgálatokhoz A 2.2.7.4.5 a), 6.4.15.4, 6.4.16 a) és a 6.4.17.2 bekezdésben meghatározott ejtési vizsgálatokhoz az ütközõlapnak olyan jellegû sík, vízszintes felületûnek kell lennie, hogy a mintadarab felütközése során létrejött elmozdulás vagy alakváltozás által okozott ellenállás növekedése ne növelje észrevehetõ módon a mintadarab károsodását. 6.4.15 Vizsgálat a normális szállítási körülmények elviselésének bemutatására 6.4.15.1 A vizsgálat vízpermet, szabadejtési, halmazolási és átdöfési próbából áll. A küldeménydarab mintadarabjait alá kell vetni a szabadejtési, halmazolási és átdöfési próbáknak, elõtte azonban minden esetben el kell végezni a vízpermet-próbát. Egy mintadarabot lehet használni az összes vizsgálathoz, feltéve, hogy a 6.4.15.2 bekezdés követelményei teljesülnek. 6.4.15.2 A vízpermet-próba és az utána következõ vizsgálat közötti idõtartamnak annyinak kell lennie, hogy a víz beszívódása a legnagyobb mértékû legyen a mintadarab külsejének észrevehetõ száradása nélkül. Ha semmi nem szól ellene, akkor ennek az idõtartamnak két órának kell lennie, ha a vízpermet egyszerre négy irányból hat. Nem kell szünetet tartani, ha a vízpermet a négy irányból egymás után éri a mintadarabot. 6.4.15.3 Vízpermetpróba: A mintadarabot úgy kell alávetni a vízpermetpróbának, hogy az ki legyen téve legalább egy óra hosszat tartó, óránként mintegy 5 cm intenzitású esõnek megfelelõ hatásnak. 6.4.15.4 Szabadejtési próba: a mintadarabot úgy kell az ütközõlapra ejteni, hogy a vizsgálandó – biztonsági szempontból legfontosabb – részeket a legnagyobb károsodás érje.

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes